stanford-oval/wikipedia huggingface dataset:
Areópoli

| Areópoli Αρεόπολη |
| --- | --- |
 Areópolin kylää.
 Areópoli
 Koordinaatit: 36°39′57″N, 22°22′49″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302030101
Väkiluku (2011):  888
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Areópoli (kreik. Αρεόπολη; kath.kreik. Αρεόπολις, Areópolis) on Kreikan kylä, joka sijaitsee Mánin niemimaalla eteläisellä Peloponnesoksella. Se kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Oítylon kuntaan ja vuodesta 2011 lähtien Anatolikí Mánin kunnan Oítylon kunnallisyksikköön. Kylän väkiluku on 888 (vuonna 2011).
Petrómpeis Mavromicháliksen patsas Areópolissa.
Areópoli sijaitsee noin 72 kilometriä etelään Spártin kaupungista ja noin 20 kilometriä lounaaseen Gýtheiosta. Osmanivallan aikana kylän nimi oli Tsímova (Τσίμοβα) tai Tzímova (Τζίμοβα). Areópoli tunnetaan ennen kaikkea siitä, että Kreikan vapaussota sai alkunsa siellä 17. maaliskuuta 1821. Kylän nykyinen nimi, joka otettiin käyttöön vuonna 1836, tarkoittaa ”Areen kaupunkia”, mikä viittaa kreikkalaisen mytologian sodanjumalaan. Nimen antoi Kreikan ensimmäinen kuningas Otto kiitoksena kylän panoksesta vapaustaistelussa.
Kylän nähtävyyksiin kuuluvat muun muassa sen kirkot ja tornit. Näistä merkittävimmät ovat Taksiarkkien kirkko (Ágioi Taxiárches) 1600-luvulta, jonka edessä siunattiin mánilaisten aseet vapaussodan alussa; Neitsyt Marian (Panagía) ja Pyhän Kharalampoksen (Ágios Charálampos) kirkko; sekä Pikoulákiksen, Kapetanákoksen, Mavromicháliksen ja Pikoulákiksen tornit. Kylän keskusaukiolla nimeltään Plateía Athanáton (”Kuolemattomien aukio”) on vapaustaistelun johtajiin kuuluneen Petrómpeis Mavromicháliksen patsas.
Areópoli muodostaa myös laajemman kyläyhdyskunnan (Τοπική Κοινότητα Αρεοπόλεως, Topikí Koinótita Areopóleos), johon kuuluvat varsinaisen Areópolin kylän lisäksi kylät Dryália, Lagokoíli, Liméni, Omalés ja Sotíras. Koko yhdyskunnan väkiluku on 1 014.
Aiheesta muualla

Kuvia tai muita tiedostoja aiheesta Areópoli Wikimedia Commonsissa
Belleydoux

Belleydoux on kunta Ainin departementissa Rhône-Alpesin hallintoalueella. Kunnassa oli 277 asukasta vuoden 1999 väestönlaskennassa. Belleydoux'n pinta-ala on 18 neliökilometriä.
Atlantic Crossing

| Atlantic Crossing Rod Stewart |
| --- | --- | --- |

Studioalbumin tiedot
 Julkaistu: 15. elokuuta 1975
 Tuottaja(t): Tom Dowd
 Tyylilaji: glam rock, pop rock
 Kesto: 44.27
 Levy-yhtiö: Riva Records, Warner Bros.
Rod Stewartin muut julkaisut
| Smiler 1974 | Atlantic Crossing 1975 | A Night on the Town 1976 |
Atlantic Crossing on Rod Stewartin albumi vuodelta 1975.
Kappaleet

Fast Side
Three Time Loser - Rod Stewart - 4'03
Alright for an Hour - Rod Stewart / Jesse Ed Davis - 4'17
All in the Name of Rock'n'roll - Rod Stewart - 5'02
Drift Away - Mentor Williams - 3'43
Stone Cold Sober - Rod Stewart / Steve Cropper - 4'00
Slow Side
I Don't Want to Talk About It - Danny Whitten - 4'47
It's Not the Spotlight - Barry Goldberg / Gerry Coffin - 4'21
This Old Heart of Mine - Brian ja Eddie Holland / Lamont Dozier - 4'04
Still Love You - Rod Stewart - 5'08
Sailing - Gavin Sutherland - 4'37
Fairbanks Ice Dogs

| Fairbanks Ice Dogs |
| --- | --- |

Perustettu:  1974
Entiset nimet:  Teamsters (1975-1977) Fairbanks Gold Kings (WCHL) (1977-1991) Fairbanks Gold Kings (PNHL) (1991-1993)  Fairbanks Gold Kings (PSHL) (1993-1994) Fairbanks Gold Kings (PHL) (1994-1995) Fairbanks Ice Dogs (WCHL) (1995-1997) Fairbanks Ice Dogs (WSHL) (1997-1999) Fairbanks Ice Dogs (Nor-Pac) (2000-2001) Fairbanks Ice Dogs (AWHL) (2000-2003) Fairbanks Ice Dogs (NAHL) (2003- ) 
Kaupunki:   Fairbanks, Alaska
Kotiareena:  Big Dipper Ice Arena
Sarjataso:  NAHL
Divisioona:  Keskilänsi
Värit:                
Toimitusjohtaja:   Rob Proffitt
Päävalmentaja:   Trevor Stewart
Infobox OKNimi-testi OK: 
Fairbanks Ice Dogs on yhdysvaltalainen juniorijääkiekkojoukkue, jonka kotikaupunki on Fairbanks Alaskasta. Ice Dogs pelaa tällä hetkellä North American Hockey Leaguen keskilännen divisioonassa, ja joukkueen kotiareena on Big Dipper Ice Arena.
Apollo Justice: Ace Attorney

| Apollo Justice: Ace Attorney |
| --- | --- |

Kehittäjä:  Capcom
Julkaisija:  Capcom   Nintendo(AU)
Jakelija:  Nintendo eShop, Google Play ja App Store
Säveltäjä:  Toshihiko Horiyama
Pelisarja:  Ace Attorney
Julkaistu:  JP 12. huhtikuuta 2007 EU 9. toukokuuta 2008 NA 19. helmikuuta 2007
Lajityyppi:  seikkailupeli, visual novel
Pelimuoto:  yksinpeli
Ikäluokitus:  PEGI: 7Virheellinen PEGI-arvo   CERO: B   ESRB: T  Virheellinen ESRB-arvo   OFLC: PG
Alusta:  Nintendo DS, Nintendo 3DS, Android, iOS
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Apollo Justice: Ace Attorney (jap. 逆転裁判4, Gyakuten Saiban 4) on Capcomin kehittämä ja julkaisema seikkailupeli, joka on julkaistu Nintendo DS:lle vuonna 2007, Androidille ja iOS:lle vuonna 2016 ja Nintendo 3DS:lle vuonna 2017.
Peli on Ace Attorney -sarjan neljäs peli. Peli esittelee sarjan uuden päähenkilön, Apollo Justicen.
Pelaaminen

Pelaamiseen liittyvät seikat ovat pysyneet lähes samana edeltäjiinsä nähden. Pelissä on kaksi pelitilaa: tutkiminen, ja oikeudenkäynti. Kun henkilöitä on jututtanut tarpeeksi, ja todistusaineistoa kerätty, siirrytään oikeudenkäyntiin. Oikeudenkäynnissä pelaajan pitää ristikuulustella todistajia, ja paljastaa heidän valheensa yleensä esittämällä oikea todistekappale oikeaan aikaan. Apollo Justice tuo mukanaan kuitenkin yhden uudistuksen ristikuulusteluun: Apollo pystyy oudon rannekkeensa avulla tutkailemaan todistajien kehon kieltä. Jos pelaajaa huomaa todistajan tekevän outoja liikkeitä lausunnon tietyissä kohdissa, hän voi näin päätellä todistajan valehtelevan.
Henkilöt

Apollo Justice/Housuke Odoroki - Aloitteleva asianajaja sekä pelin päähenkilö. Hän muistuttaa kovasti Phoenixia tämän alkuaikoina. Pukeutuu punaiseen pukuun.
Phoenix Wright/Ryuichi Naruhodo - Phoenixin menetettyä asianajajan merkkinsä seitsemän vuotta sitten hän siirtyi soittamaan pianoa ja pelaamaan pokeria venäläiseen ravintolaan.
Dick Gumshoe/Keisuke Itonokogiri - Tuttu etsivä edellisistä peleistä. Hänet nähdään neljännessä tapauksessa todistajana.
Ema Skye/Akane Houdzuki - Ensimmäisestä pelistä tuttu Ema on nyt löytänyt vakinaisen työpaikkansa poliisin leivistä. Silti tiede on yhä hänen sydäntään lähellä.
Winston Payne/Takefumi Auchi - Veteraanisyyttäjä Winston Payne näyttäytyy perinteiseen tapaan sarjan ensimmäisessä tapauksessa. Hänen hiustyylinsä on jälleen kerran muuttunut.
"Johtaja Hickfield"/"Director Hikita" - Sarjan toisessa osassa nähty lääkäriä näyttelevä potilas. Toisella klinikalla hän kertoi nimekseen Hotti.
Mike Meekins/Susumu Harabi - Ensimmäisen pelin viidennen luvun poliisi, joka on todella hermostunut kaiken aikaa. Hänessä on tiettyä samankaltaisuutta kuin Dick Gumshoessakin. Hän puhuttelee kunnioittavasti ylempiarvoisia kohtaan, ja on melko lojaali.
Trucy Wright, Trucy Enigmar/Minuki Naruhodo, Minuki Nanafushi - Phoenixin adoptoitu tytär, joka on Zak Gramaryen biologinen tytär. Trucy on unelmoiva taikuri, joka esittelee taiteita, jopa käräjähuoneessa.
Juoni

Pelin ensimmäinen ja viimeinen tapaus muodostavat pääjuonen pelille. Sairaalassa makaava taikuri Magnifi Gramarye lähettää kahdelle oppipojalleen, Zakille ja Valantille, kirjeet. Kirjeissä hän pyytää avustusta itsemurhassaan. Zakin ja Valantin pitäisi ampua pistoolilla Magnifia otsaan. Hän on merkinnyt kirjeisiin molemmille oppipojilleen eri kellonajat, jolloin näiden olisi tultava sairaalaan. Zak tulee ensin, mutta ampuu Magnifin sijasta pehmolelun otsaa, joka Magnifin mukaan oli oikea vastaus hänen järjestämäänsä testiin. Magnifi kirjoittaa päiväkirjaansa, että Zak tulee perimään kaikki oikeudet hänen taikatemppuihinsa. Tämän jälkeen hän antaa sivun Zakille, ja Zak lähtee paikalta. Kymmenen minuuttia myöhemmin Valant saapuu paikalle, mutta ei pysty ampumaan opettajaansa. Magnifi kertoo Valantille, että oli jo luovuttanut oikeudet Zakille, ja että Valant epäonnistui testissä. Valant lähtee pois, mutta yhtäkkiä viha täyttää hänet, ja hän lähtee takaisin Magnifin huoneelle. Silloin hän kuitenkin kuulee laukauksen Magnifin huoneesta, ja löytää tämän itsemurhan tehneenä. Valant lavastaa Zakin opettajansa murhaajaksi.
Aiheesta muualla

Apollo Justice: Ace Attorney MobyGamesissa (englanniksi)
Bellevue (Zürich)

Bellevue on iso, keskeinen aukio sekä liikenteen solmukohta Zürichin sydämessä Sveitsissä. Sen lähellä sijaitsee muun muassa Zürichin ooppera. Paikka on saanut nimensä Grandhotel Bellevuelta, joka rakennettiin 1856,  ja on nykyään restauroitu entisenlaiseksi.
Grandhotel Bellevue vuonna 1890
Bellevue itään
Bellevue länteen
Fauna Europaea

Fauna Europaea on tieteellisen luokittelun tietokanta, joka käsittää Euroopan alueella elävien monisoluisten eliöiden binomisen nimistön ja levinneisyyden.  Eurooppa-neuvosto rahoitti tietokannan perustamiseen tähtäävää projektia vuosina 2000-2004, ja projektia johti Amsterdamin yliopisto. Nykyisin tietokantaa ylläpitää Museum für Naturkunde.
Aiheesta muualla

Fauna Europaea Tietokannan verkkosivut
Atlanticeagle Shipbuilding

Atlanticeagle Shipbuilding on portugalilainen laivanrakennusyritys.
Historia

Syyskuussa 1944 perustettiin Estaleiros Navais do Mondego, jonka ensimmäinen kalastusalus valmistui 1947. Telakasta muodostui 1950-luvulla Portugalin suurin kalastusalusten valmistaja ja samanaikaisesti se valmisti laivastolle kymmeniä sota-aluksia.
Vuonna 2012 telakan yhtiön johto perusti Atlanticeagle Shipbuilding -yhtiön, joka lunasti aiemman telakan.
Facepalm

Facepalm
Elettä on käytetty kuvaamaan ihmisen tunteita jo kauan ennen facepalm sanan keksimistä. Henri Vidalin patsas esittää Kainia, Tuileries Garden, Pariisi, 1896.
Facepalm on ele, jossa kasvot tai silmät peitetään kämmenellä tai kämmeniin. Facepalm-kuvat ja myös sana facepalm ovat suosittu internet-meemi verkkokeskusteluissa ja kuva-aiheissa kuvaamassa henkilön kokemaa pettymyksen, häpeän, myötähäpeän, halveksunnan tai epätoivon tunnetta. Sanana käytettynä facepalm on silloin monesti tekstissä kahden asteriskin ympyröinä (*facepalm*).
Meemin synty

Ray Vichotin mukaan facepalm-meemi on syntynyt Anonymous-ryhmittymän keskuudessa.lähde tarkemmin? Toimittaja Nicholas Conleyn mukaan facepalm-meemin alkuperä saattaisi olla Star Trek – uusi sukupolvi -televisiosarjan kapteeni Jean-Luc Picardia esittävä valokuva, jossa kapteenia näyttelevä Patrick Stewart hautaa painuneen päänsä toiseen kämmeneensä.
Aiheesta muualla

Wikisanakirjassa on tähän liittyvä sananselitys: .
Kuvia tai muita tiedostoja aiheesta Facepalm Wikimedia Commonsissa
Faul & Wad Ad

| Faul & Wad Ad |
| --- | --- |
 Faul & Wad Ad Landshutissa vuonna 2014.
Tiedot
Toiminnassa:  2013-
Tyylilaji:  deep house, trooppinen house
Kotipaikka:   Pariisi, Ranska
Jäsenet:  Faul (Maxime Ledu)   Wad Ad (Camil Meyer)  
Levy-yhtiö:  Four Music   Spinnin' Records  
Infobox OKNimi-testi OK: 
Faul & Wad Ad (tai Faul & Wad) on ranskalainen DJ-tuottajaduo. Heidät tunnetaan parhaiten vuonna 2013 julkaisemastaan kappaleesta "Changes", joka pääsi singlelistan viiden parhaan joukkoon yhdessätoista eri valtiossa. Lisäksi se myi Italiassa kaksinkertaista platinaa. Duo koostuu kahdesta DJ:stä, Maxime De Ledusta (Faul) ja Camil Meyeristä (Wad Ad) jotka ovat tavanneet toisensa sekä aloittaneet yhteisen musiikkiuransa käydessään lukiota.
Diskografia

Changes (Pnaun kanssa) (2013)
Something New (2014)
Wild Love (2018)
Tokyo (Vertuen kanssa) (2018)
Lucky Star (Faul & Wad vs. Superfunk) (2019)
Käännös suomeksi
Belley

| Belley |
| --- | --- |
 vaakuna
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Belley
Kantoni:  Belley
Pinta-ala:  
 – Kokonaispinta-ala:  22,42 km²
Väkiluku (1999):  8 004
 – Väestötiheys:  357 as./km²
 
 www.belley.fr 
Infobox OKVirheellinen NIMI-arvo: 
Belley on kunta Ainin departementissa Rhône-Alpesin hallintoalueella. Kunnassa oli 8 004 asukasta vuoden 1999 väestönlaskennassa. Belleyn pinta-ala on 22 neliökilometriä.
Aiheesta muualla

Kuvia tai muita tiedostoja aiheesta Belley Wikimedia Commonsissa
Arnkil

Arnkil on sukunimi. Arnkil-nimisiä suomalaisia henkilöitä ovat muun muassa seuraavat:
Antti Arnkil (s. 1975), kustannustoimittaja ja kirjailija
Eirik Arnkil (1916–2011), metsänhoitaja ja ylijohtaja, metsäneuvos
Gunnar Arnkil (1895–1982), metsänhoitaja ja yritysjohtaja, metsäneuvos
Mikael Arnkil (s. 1972), muusikko
Rolf Arnkil (1923–1964), metsänhoitaja ja uskonnollinen kirjailija
Tom Erik Arnkil (s. 1950), professori ja kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Atea

Atea on vuonna 1968 alkunsa saanut norjalainen it-infrastruktuuriratkaisujen, -tuotteiden ja -palveluiden kokonaistoimittaja, joka toimii erityisesti Pohjoismaissa ja Baltiassa. Yhtiöllä on palveluksessaan noin 6800 henkeä yhteensä 89 eri toimipisteessä Suomessa, Ruotsissa, Norjassa, Tanskassa, Virossa, Liettuassa ja Latviassa. Atea-konserni on listattu Oslon pörssissä (yhtiötunnus ATEA)m ja sen liikevaihto vuonna 2016 oli noin 3,4 miljardia euroa (31 miljardia Norjan kruunua)
Atea Finland

| Atea Finland Oy Atea |
| --- | --- |

Tunnuslause:  Specialists in IT infrastructure
Yritysmuoto:  osakeyhtiö
Osake:  OSE: atea
Perustettu:  1985
Toimitusjohtaja:  Juha Sihvonen
Puheenjohtaja:  Steinar Sønsteby
Kotipaikka:  Jaakonkatu 2, Vantaa, Suomi
Toiminta-alue:  Suomi
Emoyhtiö:  Atea ASA, Norja
Kotisivu:  www.atea.fi
Infobox OKVirheellinen NIMI-arvo: 
Atean tytäryrityksellä, Atea Finland Oy:llä, on Suomessa maanlaajuinen myynti- ja palveluorganisaatio ja noin 350 työntekijää. Vuonna 2016 Atea Finland Oy:n liikevaihto oli noin 226 miljoonaa euroa.
Atea Finland > Liiketoiminta

Atean asiakkaita ovat yksityisen sektorin ja julkishallinnon keskisuuret ja suuret organisaatiot ympäri Suomen. Pienyrityksiä varten Atealla on verkkokauppa Atea eSHOP. Atea toimittaa asiakkailleen it-järjestelmien kokonaisratkaisuja.
Atean tarjonta jakautuu viiteen it-infrastruktuurin osa-alueeseen: työpiste, konesali- ja pilvi, verkko- ja tietoturva, tuottavuus sekä ohjelmistot ja lisensointi. Atean ydinosaamista ovat virtualisointiratkaisut, yhdistetyn viestinnän ratkaisut, elinkaariratkaisut sekä hankintaratkaisut.
Atealla on ollut sekä ympäristösertifiointi (ISO 14001) että laatusertifiointi (ISO 9001) vuodesta 2002.
Atea Finland > Atean historia Suomessa

1985: perustettu nimellä Facidata Oy
1996: WM-data AB osti Facidatan
1997: yhtiön nimeksi WM-data Faci Oy
2001: Atea erottiin omaksi konsernikseen. WM-data Facista tuli Atea Finland Oy.
2004: Atea osti Novosys Oy:n ja X-Way Oy:n
2006: Oslon pörssiin listattu Ementor ASA osti Atean
2007: Atea Finland Oy perusti Suomeen oman rahoitusyhtiön Atea Finance Oy:n
2007: Atea Finland Oy osti Joensuun Datalaite Oy:n
2009: Ementor-konserni sekä kaikki konserniyhtiöt muuttivat nimensä Ateaksi
2009: Atea Finland Oy osti A Communications Oy:n
2010: Atea Finland Oy osti Palnet Oy:n, Datawest Oy:n ja Ten of Ten Oy:n.
2011: Atea Finland Oy osti Demidoo Oy:n.
2014: Atea Finland Oy osti BCC Finland Oy:n
Atea Finlandin konttori Vantaalla.
Atea Finland ja sen naapuri, Pöyry-yhtiöiden pääkonttori.
Aiheesta muualla

Atea Finlandin kotisivut
Femme En Fourrure

Femme En Fourrure on suomalainen elektroduo. Sen jäsenet ovat Sandra Tervonen ja Juuso Malin. Oman tuotannon lisäksi he ovat tehneet musiikkia mm. Paperi T:lle ja Ronyalle. Vuodesta 2019 alkaen he ovat julkaisseet musiikkia nimellä Pearly Drops.
Etäproseduurikutsu

Etäproseduurikutsu  on ohjelmoinnissa ja käyttöjärjestelmäsuunnittelussa käytetty paradigma hajautetun järjestelmän toteuttamiseen. 
Hajautettu järjestelmä voidaan toteuttaa käyttöjärjestelmätasolla tai sovellustasolla, jolloin voidaan käyttää ohjelmointirajapintoja, ohjelmistokehyksiä ja tietoliikenneprotokollia apuna.
Hajautettuja käyttöjärjestelmiä ovat esimerkiksi Apollo Computer -yrityksen Domain/OS sekä Bell Labsin Plan 9.
Tarkoitukseen kehitettyjä rajapintoja ja protokollia:
RPC (Remote Procedure Call, "Sun RPC", IETF-standardoitu, eri toteutuksia)
CORBA (Object Management Group)
DCOM (Microsoft)
RMI (Remote Method Invocation, Java)
Menetelmä

Etäproseduurikutsussa ohjelma etenee kahden prosessin kautta: asiakasohjelma (client) kutsuu palvelinohjelmaa (server). Asiakasohjelma lähettää kutsuviestin parametreineen palvelinohjelmalle ja jää odottamaan vastausta. Palvelinohjelma, joka on ollut odottamassa kutsuviestiä, käsittelee kutsun parametrit, suorittaa toiminnon ja lähettää vastausviestin, sekä jää odottamaan seuraavaa kutsuviestiä. Asiakasohjelma saa vastausviestin, käsittelee tuloksen ja jatkaa suoritusta.
Mallissa vain toinen ohjelma kerrallaan on aktiivisena toiminnon suorituksessa, mutta totetus voi käyttää rinnakkaisuutta sekä asynkronisia kutsuja.
Aiheesta muualla

A Critique of the Remote Procedure Call Paradigm (PDF) (englanniksi)
Etäproseduurikutsujärjestelmän kaavio.
Etäläsnäolo

Etäläsnäolo, myös telemaattinen läsnäolo[lähde? ] (engl. telepresence), tarkoittaa läsnäoloa toisessa paikassa viestintäteknologian kautta, vaikka fyysinen keho pysyykin paikallaan. Mitä tahansa viestintäteknologiaa voidaan käyttää etäläsnäolon saavuttamiseksi, esimerkiksi puhelin- tai videoteknologiaa, ja myös tietokoneen avulla luodussa virtuaalimaailmassa voidaan kokea etäläsnäolo. Käytännössä etäläsnäolo toteutuu esimerkiksi erilaisina etätoimintoina, joita voivat olla esimerkiksi etätyö, etälääketiede, etäopetus tai erilaiset etänä suoritetut asioinnit.
Nykyisissä etäläsnäolon sovelluksissa mm. kirurgit voivat suorittaa leikkauksia potilaille kauko-ohjattujen robottikäsivarsien avulla toiselta puolen maapalloa. Yksinkertaisimmillaan etäläsnäolo voi olla vaikkapa kameroiden ja monitoreiden avulla toteutettua opiskelua, työtä, viihdettä tai valvontaa. Se voi olla myös tutkimusta paikoissa, jotka ovat ihmiselle liian vaarallisia tai hankalia, kuten merenpohjassa tai avaruudessa.
Pisimmälle vietynä etäläsnäolo voi tarkoittaa sitä, että ihminen pystyy tuntemaan ja toimimaan kaukaisessa ympäristössä telerobotin avulla aivan kuin olisi itse paikalla. Science fictionissa esimerkkejä tällaisista systeemeistä on nähty pitkään, alkaen Robert A. Heinleinin tarinasta Waldo (1940). Etärobotteja kutsutaankin joskus waldoiksi.[lähde? ]
Etäläsnäolo voidaan viime kädessä määritellä tunteeksi, tunteeksi toisen tai toisten toimijoiden läsnäolosta telemaattisesti välitetyssä tai keinotekoisessa tilassa tai ympäristössä. Läsnäolon kokemus näyttää perustuvan useisiin erityyppisiin ympäristön ulottuvuuksiin.[lähde? ]
Kirjallisuutta

"Telepresence" (Minsky 1980; Sheridan 1992a; Barfield, Zelter, Sheridan, & Slater 1995; Welch, Blackmon, Liu, Mellers, & Stark 1996),
"Virtual presence" (Barfield et al., 1995),
"Being there" (Reeves 1991; Heeter 1992; Barfield et al., 1995; Zhoa 2003),
"A perceptual illusion of non-mediation "(Lombard & Ditton 1997)
"The suspension of disbelief" (Slater & Ushoh 1994)
Aiheesta muualla

Kuvia tai muita tiedostoja aiheesta Etäläsnäolo Wikimedia Commonsissa
Felicity Huffman

| Felicity Huffman |
| --- | --- |
 Huffman vuonna 2012.
Henkilötiedot
Koko nimi:  Felicity Kendall Huffman
Syntynyt: 9. joulukuuta 1962 (ikä 61) Bedford, New York
Ammatti:  Näyttelijä
Puoliso:  William H. Macy
Näyttelijä
Aktiivisena:  1978 –
Merkittävät roolit:  Sabrina "Bree" Osbourne  (Transamerica)  Lynette Scavo  (Täydelliset naiset)   Dana Whitaker  (Sports Night)
Palkinnot
 Parhaan naispääosan Primetime Emmy   2005 Täydelliset naiset   Parhaan naispääosan Golden Globe  2005 Transamerica 
Aiheesta muualla
IMDb 
Elonet
Felicity Kendall Huffman (s. 9. joulukuuta 1962 Bedford, New York) on Emmy- ja Golden Globe -palkittu ja elokuvasta Transamerica parhaan naispääosan Oscar-ehdokkuuden saanut elokuva- ja televisionäyttelijätär. Suomessa Huffman tunnetaan parhaiten roolistaan Lynette Scavona televisiosarjassa Täydelliset naiset, josta hän voitti parhaan komedianäyttelijättären Emmy- ja SAG-palkinnon.
Huffman syntyi New Yorkin osavaltion Bedfordissa kahdeksanlapsiseen perheeseen, kuuden siskon ja yhden veljen pikkusiskoksi. Hänen vanhempansa erosivat vuoden hänen syntymänsä jälkeen, ja hänet kasvatti lähinnä vain hänen äitinsä. Huffman vietti suurimman osansa nuoruudestaan Aspenissa, Coloradossa. Teini-ikäisenä hän kärsi anoreksiasta ja bulimiasta. Hän kävi high schoolin Michiganin Interlochen Arts Academyssa, ja valmistui sieltä vuonna 1981 pääaineenaan teatteri. Sen jälkeen hän opiskeli näyttelemistä Royal Academy of Artsissa Lontoossa, ja valmistui New Yorkin yliopiston maineikkaasta Tisch School of the Artsista vuonna 1988 näyttämötaiteen maisteriksi.
Nykyään Huffman asuu Los Angelesissa, ja on naimisissa näyttelijä William H. Macyn kanssa, jonka kanssa hänellä on kaksi tytärtä. Hän on näytellyt miehensä kanssa joissakin televisiosarjoissa sekä elokuvissa.
Pääsykoeskandaali

Maaliskuussa 2019 Felicity Huffman pidätettiin yhtenä epäillyistä vanhemmista pääsykoeskandaalissa, jossa satojen rikkaiden perheiden lapsia epäillään autetun maksusta ja vilpillisin keinoin pääsemään opiskelijoiksi Yhdysvaltojen huippuyliopistoihin. Toukokuussa 2019 Huffman tunnusti oikeudessa maksaneensa 15 000 dollaria tyttärensä SAT-koetulosten parantelemisesta. Hän sai teostaan lyhyen vankeusrangaistuksen.
Filmografia

1988: Näin se käy (Things Change)
1990: Onnen kulissit (Reversal of Fortune), Minnie
1995: Hakkerit, Syyttäjä
1997: Espanjalainen vanki (The Spanish Prisoner), Pat McCune
1999: Magnolia, Cynthia
2003: House Hunting, Sheila
2004: Kasvukipuja (Raising Helen), Lindsay Davis
2004: Skipataan joulu (Christmas with the Kranks), Merry
2005: Transamerica, Bree Osbourne
2007: Georgia Rule, Lilly
2004–2012: Täydelliset naiset, Lynette Scavo
2014: Big Game, Cia johtohenkilö
2019: When They See Us, Linda Fairstein
Aiheesta muualla

Felicity Huffman Internet Movie Databasessa. (englanniksi)
Fairchild

Fairchild voi tarkoittaa seuraavia:
Fairchild Aircraft, lentokonevalmistaja
Fairchild 24, yksimoottorinen lentokone
Fairchild Semiconductor, puolijohdeteollisuuden yritys
Fairchild F8, mikroprosessori
Fairchild Channel F, pelikonsoli
Sukunimenä

Cade Fairchild (s. 1989), yhdysvaltalainen jääkiekkoilija
Morgan Fairchild (s. 1950), yhdysvaltalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fairchild”, voi hakea sivunnimihaulla, laajalla sivunnimihaulla tai tekstihaulla.